Odd Sture Hopperstad

Odd Sture Hopperstad (født 9. januar 1963 i Vik i Sogn) er en norsk professor ved Institutt for konstruksjonsteknikk (KT), Fakultet for ingeniørvitenskap (IV) ved NTNU. Hans spesialfelt er materialmekanikk, skade- og bruddmekanikk, støtmekanikk og mikromekanikk.

Han er forskningsleder ved Senter for avanserte konstruksjonsanalyser (SFI CASA) (2015–2023) ved KT. Dette er et senter for forskningsdrevet innovasjon (SFI) innen avanserte konstruksjonsanalyser.

Utdannelse og karriere 
Hopperstad var ferdig utdannet sivilingeniør ved Institutt for konstruksjonsteknikk, ved NTH  i 1986.  Han skrev hovedoppgave om spenningskonsentrasjoner i stålknutepunkt. Han forsvarte doktoravhandlingen med tittelen Modelling of Cyclic Plasticity with Application to Steel and Aluminium Structures i 1993, og oppnådde graden dr.ing. Han ble utnevnt til professor ved KT i 1998.

Han var med på å bygge opp forskningsgruppen SIMLab. Gruppen var vertskap for sitt første SFI med samme navn fra 2007–2014. Her var han med i kjerneteamet og ledet programmet Fracture and Crack Propagation. SIMLab er nå vertskap for SFI CASA, der Hopperstad, i tillegg til å være forskningsleder, leder programmet Metallic Materials.

Han leder også Toppforsk-prosjektet FractAl  ved NTNU (2016–2021). Han har vært involvert i et stort antall forskningsprosjekter finansiert av Forskningsrådet, samt nasjonale og internasjonale industripartnere. 

Eksempler:

 Strategic university programme “Design of Crashworthy Light Structures” (2001–2007)
 NorLight project “Crashworthiness of Light-Weight Automotive Structures” (2001–2006)
 NorLight project “COMPFORM – Competence in light metal forming and forming technologies” (2001–2006)
 Robust Design of Automotive Structures (2005–2008)

Publikasjoner 
 (no) Odd Sture Hopperstad i SCOPUS
 (no) Publikasjoner av Odd Sture Hopperstad i BIBSYS
 (no) Publikasjoner av Odd Sture Hopperstad i forskningspublikasjonssystemet CRIStin
 (no) Odd Sture Hopperstads profil i Google Scholar

Verv og medlemskap 

 Medlem Det Norske Videnskaps-Akademi (DNVA)
 Medlem Norges Tekniske Vitenskapsakademi (NTVA)
 Medlem Det Kongelige Norske Videnskabers Selskab (DKNVS)
 Medredaktør International Journal of Impact Engineering  2008–2011

 Medlem Editorial Advisory Board International Journal of Impact Engineering 2011–
 Medredaktør European Journal of Mechanics – A/Solids  2010­–

Utmerkelser 

 ELF studiepris 1988 for sivilingeniører ved NTH for fremragende resultater ved høgskolens Bygningsingeniøravdeling
 ESSO forskerpris 1994 for doktoringeniørkandidater ved NTH for fremragende arbeid innen grunnforskning i doktoringeniørstudiet

Referanser

Eksterne lenker 
 Odd Sture Hopperstads profilside på NTNU

Norske professorer i teknologiske fag
Medlemmer av Norges Tekniske Vitenskapsakademi
Medlemmer av Det Kongelige Norske Videnskabers Selskab
Norske forskere
Professorer ved NTNU